**7. A, B IN C: NAVODILA ZA DELO DOMA (4. 5. – 8. 5. 2020)**

**Pozdravljeni, sedmošolci.**

V uri pred počitnicami ste rešili preverjanje znanja. Tokratna ura DKE bo pretežno posvečena občinskemu prazniku občine Ajdovščina. Čeprav je ura DKE na urniku v sredo ali četrtek, boste tokrat opravili svoje obveznosti že v **torek, 5. maja**.

V zvezek zapišite naslov:

**5. MAJ – OBČINSKI PRAZNIK OBČINE AJDOVŠČINA**

UVOD (ne piši): V preteklih dneh so bile prvomajske počitnice. Med počitnicami sta bila dva državna praznika: 27. april - dan upora proti okupatorju ter 1. in 2. maj – praznik dela.

Oglej si posnetka ter v zvezek zapiši, v spomin na katere dogodke praznujemo ta dva praznika.

Posnetek o 27. aprilu: <https://www.youtube.com/watch?v=OTd9D2DYm-s>

1. **27. april dan upora proti okupatorju: (zapiši odgovor)**

Posnetek o 1. in 2. maju: <https://www.youtube.com/watch?v=qqg6-lt4IpM>

1. **1. in 2. maj praznik dela: (zapiši odgovor)**
2. **Občinski praznik – 5. maj**

Navodilo (samo preberi): Naša občina vsako leto počasti 5. maj s proslavo. Letos taka proslava ni mogoča, bo pa prilagojena trenutnim razmeram. Občina Ajdovščina nas vabi na druženje preko spleta. Na spletni strani [www.ajdovscina.si](http://www.ajdovscina.si), na facebook strani župana Občine Ajdovščina Tadeja Beočanina in na kanalu GO TV bo potekal neposreden prenos z Lavričevega trga.

Od **10:00 do 11:00 bo učna ura za vse šolarje**. Oglejte si jo.

Vaša naloga je, da v zvezek zapišete, zakaj je naša občina za praznovanje svojega praznika izbrala ravno 5. maj.

Prijetno praznično dopoldne vam želim.

Darja Gorup